Diari Oficial de la Generalitat Valenciana


Sumari del DOGV 9983, del 14-11-2024 (2024/11193)

ACORD de 12 de novembre de 2024, del Consell, pel qual s'autoritza una transferència de crèdit, del capítol 4 del programa 313F00, Persones majors, i del capítol 2 del programa 323B00, Lluita contra la violència sobre la dona, al capítol 2 del programa 313J00, Planificació i coordinació d'infraestructures sociosanitàries, de la Vicepresidència i Conselleria de Servicis Socials, Igualtat i Vivenda, per import de 3.170.000,00 euros. (expedient 16.033/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9983

Data del DOGV
:   14-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11866

CVE
:   HMME-R-2695-49995

Data del document
:   12-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

La Llei 8/2023, de 27 de desembre, de pressupostos de la Generalitat per a l'exercici 2024, contempla en el programa pressupostari 313F00, Persones majors, la línia de subvenció de concurrència competitiva S1485, «Programa Termalisme Valencià», del capítol 4 i en el programa 313J00, Planificació i coordinació d'infraestructures sociosanitàries, consignació pressupostària en el capítol 2.

Per la seua part, la Direcció General d'Infraestructures Sociosanitàries té entre les seues competències, proposar i gestionar els contractes de prestació de servicis, subministraments, equipaments i obres dels centres del sistema públic de serveis socials, i de l'execució actual del pressupost, es planteja la necessitat d'incrementar la dotació del capítol 2, «Compra de béns corrents i gastos de funcionament», del programa pressupostari 313J00, Planificació i coordinació d'infraestructures sociosanitàries, per import de 3.170.000,00 euros, per a poder fer front als  gastos que genera el funcionament dels centres de titularitat de la Generalitat, que formen part del Servei Públic Valencià de Servei Socials, considerat servei públic essencial, perquè d'este es deriven prestacions indispensables per a satisfer les necessitats bàsiques personals i millorar les condicions de la qualitat de vida de la ciutadania, segons el que es disposa en l'article 128.2 de la Constitució Espanyola.

Per això, per al seu finançament, la Vicepresidència i Conselleria de Serveis Socials, Igualtat i Vivenda, proposa una transferència de crèdit del capítol 4 del programa 313F00, Persones majors, i del capítol 2 del programa 323B00, Lluita contra la violència sobre la dona, al capítol 2, del programa 313J00, Planificació i coordinació d'infraestructures sociosanitàries. Estos crèdits estan en situació de disponible, no tenen compromisos pendents i no estan subjectes a finançament condicionat, i no impliquen variació en els objectius dels programes pressupostaris afectats.

A este efecte i en virtut del que es disposa en l'article 44 i 49 de la Llei 1/2015, de 6 de febrer, d'hisenda pública, del sector públic instrumental i de subvencions i els articles 21 i 23 de la Llei 8/2023 de pressupostos de la Generalitat per a l'exercici 2024, a proposta de la Conselleria d'Hisenda, Economia i Administració Pública, el Consell, prèvia deliberació.

ACORDA

*Primer*

Autoritzar una minoració de crèdit, en el pressupost de gastos, en les aplicacions i pels imports que es detallen a continuació:

|  |  |
| --- | --- |
| *Aplicació pressupostària* | *Import* |
| C37125296FN95316 G.323B00.22791 | 250.000,00 |
| N06749113OT41500 G.323B00.22598 | 680.000,00 |
| R64175797PPX4679 G.323B00.22220 | 70.000,00 |
| Z26802779QJC0318 G.323B00.22375 | 130.000,00 |
| I38783737FRK2035 G.323B00.22703 | 870.000,00 |
| A25807639RX97940 G.313F00.48249 | 1.170.000,00 |
| Total minoració | 3.170.000,00 |

  

*Segon*

a conseqüència de l'apartat anterior, es modifica la dotació de l'annex de transferències i subvencions, de la línia de subvenció de concurrència competitiva S1485 del programa pressupostari 313F00, Persones majors, del capítol 4, d'acord amb el següent detall:

|  |  |  |  |  |  |
| --- | --- | --- | --- | --- | --- |
| *Codi* | *Cap.* | *Denominació* | *Dotació anterior* | *Modificació* | *Dotació actual* |
| S1485 | 4 | Programa Termalisme Valencià | 2.300.000,00 | -1.170.000,00 | 1.130.000,00 |

  

*Tercer*

Autoritzar un increment de crèdit, en el pressupost de gastos, en l'aplicació pressupostària N13182673JT10481 G.313J00.22601, per import de 3.170.000,00 euros.

  

València, 12 de novembre de 2024

Susana Camarero Benítez

Consellera secretària